Põhja-Ameerika indiaanlaste legendides leidub veel 3 varianti lugusid, kuidas neiu jäi ilvesest käima peale: kord lasi ilves oma kusejoa üle maja katuse, teine kord näris ilves maja katuse läbi ja sülitas neiu kõhule. Kolmandas variandis jättis ilves neiu magamiskohta oma 4 karva. Külarahvas üritas teada saada, kes on neiu poja isa ja poiss pidi oma isa paljude seast ära tundma. Külamehed võtsid nutva lapse sülle, kuid see rahunes ainult ilvese süles. Raevunud külarahvas ajas neiu pojaga külast minema ja ainult mõned lahked inimesed aitasid neid salaja, mille eest ilvesed neile hiljem heaga tasusid.